ПРОТОКОЛ № 6
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  11 февруари  2013 г.

Днес, 11 февруари 2013 г., понеделник, от 13.00 ч. в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 
			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВАЛИ няма.

При разглеждането на материалите относно взаимодействието с Инспектората към ВСС присъства Моника Малинова – инспектор в Инспектората към ВСС. 

І. Взаимодействие с Инспектората към ВСС:

1. ОТНОСНО: Акт за резултатите от извършена от ИВСС планова проверка в Окръжна прокуратура гр. Хасково и Окръжен следствен отдел към Окръжна прокуратура гр. Хасково /№ ПП-01-89/14.01.2013 г./

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акта за резултатите от извършена от ИВСС планова проверка в Окръжна прокуратура гр. Хасково и Окръжен следствен отдел към Окръжна прокуратура гр. Хасково.
1.2. Приема за сведение Заповед № ОП-4/2013 г. на административния ръководител на Окръжна прокуратура гр. Хасково относно предприетите мерки по направените препоръки в акта, предоставена на днешното заседание на комисията от инспектор Моника Малинова.

2. ОТНОСНО: Акт за резултатите от извършени от ИВСС тематични проверки в района на действие на Окръжна прокуратура гр. Кърджали и Окръжна прокуратура гр. Хасково на наблюдаваните през 2011 г. досъдебни производства, образувани и водени за престъпления против паричната и кредитната система и против финансовата, данъчната и осигурителната система – чл. 243 – 268 НК и на досъдебните производства с предмет на престъпление недвижими имоти – чл. 209 – 212 НК.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема за сведение Акта за резултатите от извършени от ИВСС тематични проверки в района на действие на Окръжна прокуратура гр. Кърджали и Окръжна прокуратура гр. Хасково на наблюдаваните през 2011 г. досъдебни производства, образувани и водени за престъпления против паричната и кредитната система и против финансовата, данъчната и осигурителната система – чл. 243 – 268 НК и на досъдебните производства с предмет на престъпление недвижими имоти – чл. 209 – 212 НК.
2.2. След получаване на информация за резултатите от извършени проверки от административни ръководители на органи на съдебната власт във връзка със спазването на сроковете при досъдебни производства с предмет на престъпление недвижими имоти – чл.209 – чл. 212 от НК в изпълнение на решение на комисията по протокол № 2/14.02.2013 г., да се изготви обобщен анализ на резултатите от тези проверки и проверките, извършени от Инспектората към Висшия съдебен съвет на същата тема.

3. ОТНОСНО: Отговори от районни съдилища и прокуратури в изпълнение на решение на КПУКИВИВСС по протокол № 2/14.01.2013 г. относно проблеми с разпореждането с веществени доказателства – получаване, съхранение, предаване, отчет и унищожаване.  

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Приема за сведение получените писма от административни ръководители на районни съдилища и районни прокуратури относно направеното запитване във връзка с разпореждането с веществени доказателства. 
3.2. Същите да се предоставят на работната група за изготвяне на предложения за промени в ПАРОАВАС, респ. на работната група за изготвяне на промени в Правилника за организацията и дейността на администрацията на Прокуратура на РБългария.

4. ОТНОСНО: Разглеждане на предложение за проект на методология за извършване на проверките по т. 4 и т. 5 от Годишната програма за дейността на Комисията за предотвратяване и установяване на конфликт на интереси и взаимодействие с ИВСС.

С оглед направените от инспектор Моника Малинова възражения относно участието на представители на Инспектората към Висшия съдебен съвет при извършването на тези проверки и оформянето на крайните актове в резултата на направените констатации

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за предварително запознаване проекта на методология за извършване на проверките по т. 4 и т. 5 от Годишната програма за дейността на комисията.
4.2. Отлага за следващото заседание на комисията приемането на методика за извършването на проверките, когато членовете на комисията могат да направят предложения по изготвения проект.
4.3. За следващото заседание на комисията инспектор Моника Малинова да внесе предложение относно извършването на съвместни ад-хок проверки за спазването на принципа за случайно разпределение на делата, заложени в т. 4 от Годишната програма за дейността на КПУКИВИВСС – проект на методология и органи на съдебната власт, в които да бъдат извършени такива проверки.
4.4. За следващото заседание на комисията инспектор Моника Малинова да уточни позицията на инспекторите от Инспектората към Висшия съдебен съвет относно участието им в проверките, предвидени по т. 4 и т. 5 от Годишната програма за дейността на КПУКИВИВСС.

5. ОТНОСНО: Запознаване с програмния продукт LAW CHOICE за случайно разпределение на делата.
Програмният продукт бе презентиран от Валери Михайлов – директор на дирекция „Информационни системи” в администрацията на ВСС. На присъстващите бяха демонстрирани възможностите на програмния продукт и бе обяснен принципът на неговото действие.
Въз основа на презентацията

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. По предложение на инспектор Моника Малинова изменя решението си по протокол № 5/04.02.2013 г. относно изпълнението на т. 3 от Годишната програма за дейността на комисията, както следва:
«Да се отправи предложение до Главния инспектор на Инспектората към ВСС за определяне на подходящ ден и час за запознаване на инспекторите и експертите от Инспектората с програмния продукт LAW CHOICE в сградата на Инспектората, не по-късно от 31 март 2013 г.»
5.2. При изготвянето на единната методика по приложението на принципа за случайно разпределение на делата, да се има предвид следното:
- определяне на минимален и максимален брой групи дела за различните нива;
- ред и условия за определяне на процентната тежест за натоварване на отделните магистрати;
- преди въвеждане на номер на дело, като задължително условие за работа с програмата, да се изисква въвеждането на номер на преписка;
5.3. В проекта на методология за извършване на проверки по прилагането на чл. 9 от ЗСВ да се заложи извършването на проверка за съответствие между протокола за избор на докладчик, приложен към делото, и архива на програмния продукт.

6. ОТНОСНО: Обсъждане на изпълнението на т. 5 от Годишната програма за дейността на КПУКИВИВСС и набелязване на конкретни мерки по изпълнението.
6.1. ОТНОСНО: Определяне състава на комисията. Подлагане на обсъждане включването на представители на гражданския сектор и външни експерти в състава на комисията.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1.1. Определя състав на комисията за извършване на проверките по т. 5 от Годишната програма за нейната дейност, както следва:
-	един член на КПУКИВИВСС;
-	един експертен сътрудник на КПУКИВИВСС;
-	Валери Михайлов – директор на дирекция «Информационни системи» в администрацията на ВСС или друг служител от същата дирекция;
-	по един представител от БИПИ и Програма за развитие на съдебната система;
-	един експерт – компютърен специалист, съвместно определен от БИБИ и Програма за развитие на съдебната система;
-	един инспектор от Инспектората към Висшия съдебен съвет, при изявено желание за участие.
6.1.2. Да се направи предложение до неправителствените организации БИПИ и Програма за развитие на съдебната система за определяне на техни представители и на съвместно определен външен експерт за участие в състава на комисията за извършване на проверките, както и на лице за контакт за координиране на съвместните дейности.

6.2. ОТНОСНО: Определяне на графика и поредността за извършване на проверките в трите органа на съдебната власт.
За определяне поредността за извършване на проверките се пристъпи към провеждането на избор чрез жребий,  за който се прие, че поредността на избора ще определи и поредността на извършване на проверките. Органите на съдебната власт бяха номерирани от едно до три, както следва: 
1 -  Софийски градски съд
2 -  Върховен административен съд
3 -  Върховен касационен съд.
Номерата от едно до три, съответстващи на един от трите съда съгласно направената по-горе номерация, бяха изписани върху малки листчета, които бяха сгънати многократно и поставени в празен прозрачен съд. 
След като присъстващите на заседанието се убедиха, че не е възможно да се прочете написаното на листчетата след тяхното сгъване, същите бяха разбъркани многократно в прозрачния съд и се пристъпи към теглене на жребия от г-н Калин Калпакчиев – член на комисията. 
След провеждането на жребия 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. Проверките по т. 5 от Годишната програма за дейността на комисията да се извършат в следната поредност, определена чрез жребий:
-	първа проверка – във Върховния административен съд;
-	втора проверка – във Върховния касационен съд;
-	трета проверка – в Софийски градски съд.
6.2.1. Проверките по т. 5 от Годишната програма за дейността на комисията да се извършат през интервал от 10 дни през месеците март и  април, по следния график:
-	първа проверка на 18 март;
-	втора проверка на 29 март;
-	трета проверка на 8 април.

ІІ. По Закона за предотвратяване и установяване на конфликт на интереси:

7. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА декларациите по чл. 12 от ЗПУКИ по приложения списък.
7.2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
7.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1, 3 и 15 от приложения списък.
7.4. КОНСТАТИРА неизпълнение на разпоредбата на чл. 13, ал. 1 от ЗПУКИ от страна на .............. – съдия в Софийски окръжен съд за което същата да се уведоми.
7.5. Неподадените в срок декларации от приложения списък да се включат в списък на неподадените в срок декларации, който да се докладва на първото заседание на комисията през м. март 2013 г.

8. ОТНОСНО: Проект на писмо до председателя на Комисията за предотвратяване и установяване на конфликт на интереси с поставени конкретни въпроси по приложението на ЗПУКИ, възникнали в хода на работата на Комисията по предотвратяване и установяване на конфликт на интереси и взаимодействие с Инспектората към ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Одобрява проекта на писмо до председателя на Комисията за предотвратяване и установяване на конфликт на интереси с поставени конкретни въпроси по приложението на ЗПУКИ, възникнали в хода на работата на Комисията по предотвратяване и установяване на конфликт на интереси и взаимодействие с Инспектората към ВСС.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:/п/

НЕЗАБРАВКА СТОЕВА